Олуг шәхесебезгә 70 яшь тулды

	17 ноябрьдә, олуг шәхесебез Зәки Әнвәр улы Валемеев үзенең юбилейлы түгәрәк туган көнен билгеләп үтте. Шул уңайдан күптәнге якын һәм ышанычлы милләтпәрвәр дустыбызны, Россиянең атказанган физкультура хезмәткәрен, билбаулар белән көрәш буенча беренче дөнья чемпионы остазын (2002) һәм өлкә федерациясенең вице-президентын, дүрт ятим баланы гаиләле иткән, аларга үрнәк әти булган хөрмәтле юбилярны ихластан юбилейлы гомер бәйрәме белән тәбрик итәбез!	 Аның игелекле хезмәт юлы туган авылы Зур Рбишча мәктәбендә физик тәрбия укытучысы һәм 10 ел директор вазифасында узды. Зәки Әнвәровичның кул астында тәрбияләнүче күп санлы яшь көрәшчеләр район, өлкә, Россия һәм дә Европа белән дөнья чемпионнары исеменә ирештеләр. Әйтергә кирәк, безнең юбиляр үзе дә ирекле һәм рим-грек көрәше буенча өлкә чемпионы, спорт мастеры. Шашка белән шахмат буенча да ул халыкара категорияле остаз. Бөтен Нижгар татар җәмәгатьчелеге һәм газета укучыларыбыз исеменнән Зәки Әнвәр улы Валемеевка нык сәламәтлек, рухи күтәренкелек, хәләл җефете Наилә ханыбыз белән аларга парлы озын гомер һәм бала-онык игелегендә имин тормыш телибез. «Туган як» газетасы хезмәткәрләре.


  
	---	
Туган як

	№ --- | 19.11.2016	


